text: NSÍ skal aftur spæla í fremstu røð í 2024
text: #000001
text: Hetta varð staðfest við stórsigri á næstbesta liðnum hjá EB/Streymi í gjár. Harvið flyta báðir niðurflytararnir úr Betrideildini trygt upp aftur.
text: #000002
text: Fim umfør eru eftir, men Steffan Løkin og liðfelagirnir hava longu gjørt nóg mikið. Steffan skoraði hattrikk í gjár (Mynd: Sverri Egholm)
text: #000003
text: Sum væntað gjørdist steðgurin hjá NSÍ í 1. deild stuttur. Eftir eitt marruár í 2022 fór felagið við flest evropeiskum luttøkum síðani farið varð til 27 umfar buldrandi úr Betrideildini. Tap á heimavølli móti grannunum úr B68 staðfesti niðurflytingina. Í gjár var aftur fýrverk við Løkin, men í mun til í fjør var tað uppflytingardámur, og vóru tað NSÍ' arar, ið stóðu fyri tí.Við stórsigri á EB/Streymi staðfesti liðið hjá Sámal Erik Hentze tað, sum hevur ligið í luftini so at siga alt kappingarárið: Uppflytingina. Meinhard Geyti, Sølvi Sigvardsson og Búi Egilsson skoraðu eitt mál hvør, og Steffan Løkin gjørdi hattrik. Áleyparin, ið er vendur aftur úr B68, hevur skorað 16 mál í 17 dystum.NSÍ hevur nú yvir 50 stig. Fimm umfør eru eftir. Hóast B71 hevur havt betri gongd seinastu tíðina enn í byrjanini, so er tættasti avbjóðarin heili tjúgu stig aftanfyri.NSÍ flytir upp saman við Skála, ið fyri kortum tryggjaði sær sæti í Betrideildini. Harvið verður Runavíkar kommuna aftur vælumboðað í bestu mansdeildini í 2024. Næstbesta liðið hjá NSÍ hevur eisini tryggjað sær uppflyting við at tryggja sær í minsta lagi 2. plássið í 2. deild. Harvið verður næstbesta liðið hjá NSÍ í 1. deild næsta ár.Kelda: FaroeSoccer
text: #000004
text: Hørður móti Gilla í donsku steypakappingini
text: #000009
text: Hevur skorað yvir helmingin av sínum málum móti EB/Streymi
text: #000011
text: U19: Tjúgu spælarar úr átta ymiskum feløgum úttiknir
text: #000012